

ROMÂNIA
JUDEŢUL IALOMIŢA
COMUNA MĂRCULEŞTI

PROIECT DE HOTĂRÂRE
privind aprobarea documentaţiei de urbanism “ ACTUALIZARE PLAN URBANISTIC GENERAL ŞI REGULAMENT LOCAL DE URBANISM, COMUNA MĂRCULEŞTI, JUDEŢUL IALOMIŢA “



      Consiliul local al comunei Mărculeşti, judeţul Ialomiţa,
Având în vedere:
· referatul de aprobare al primarului comunei Mărculeşti nr. 3913 din 02.09.2026;
· raportul de specialitate al compartimentului Urbanism nr. 3912 din 02.09.2026;  
· raportul final privind informarea şi consultarea publicului nr. 3806 din 24.08.2026, elaborat în conformitate cu prevederile Ordinului Ministrului Dezvoltării Regionale şi Turismului nr. 2701 / 2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, cu modificările şi completările ulterioare;
· documentaţia de urbanism “ Actualizare Plan Urbanistic General şi Regulament Local de Urbanism, Comuna Mărculeşti, judeţul Ialomiţa ”, realizată în baza contractului nr. DU58 / 1975 / 24.05.2023, cu respectarea avizelor de specialitate, realizată de SC URBAN Open G.I.S SRL, primită conform procesului verbal de predare – primire înregistrat cu nr. 3871 din 24.08.2026;
· avizul arhitectului – şef al judeţului Ialomiţa nr. 6 din 18.08.2026 ;
· avizul comisiei pentru agricultură, activităţi economice, financiare, amenajarea teritoriului, urbanism şi protecţia mediului;
· avizul comisiei juridice şi de disciplină,
· avizul comisiei pentru învăţământ, sănătate, familie, muncă şi protecţie socială, activităţi social – culturale şi culte;
    În conformitate cu prevederile art. 582 din Legea nr. 169 / 2026 privind Codul amenajării teritoriului, urbanismului şi construcţiilor, raportat la următoarele articole aflate în vigoare la data depunerii documentaţiei de urbanism: 
· prevederile art.25, alin. ( 1 ), art. 27¹, alin. ( 1 ), lit.b), art. 39, art.45, lit.a), art. 46, alin. ( 1 ), alin.( 16), alin. ( 1⁷ ), alin. ( 1⁸), lit.b), alin. ( 2 ) – ( 8 ), art. 46¹, art. 49, art. 56 şi art.58 din Legea nr. 350 / 2001 privind amenajarea teritoriului si urbanismul cu modificarile si completarile ulterioare;
-prevederile Ordinului nr. 233 / 2016 pentru aprobarea Normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism
· prevederile Ordinului Ministrului Dezvoltării Regionale şi Turismului nr. 2701 / 2010 pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbanism, cu modificările şi completările ulterioare;
· prevederile art. 23, alin. ( 1 ) din Legea nr. 50 / 1991 privind autorizarea lucarilor de constructii, republicata, cu modificarile si completarile ulterioare;
· prevederile Hotărârii Guvernului nr. 525 / 1996 pentru aprobarea Regulamentului General de Urbanism, republicată, cu modificările şi completările ulterioare;
· prevederile Ordinului MLPAT nr. 13 / 10.03.1999 pentru aprobarea reglementării tehnice ,,Ghid privind metodologia de elaborare şi conţinutul-cadru al planului urbanistic general", indicativ GP038/99;
· prevederile Legii nr. 52 / 2003 privind transparenţa decizională în administraţia publică, republicată, cu modificările şi completările ulterioare;   
          În temeiul prevederilor art. 129, alin. ( 2 ), lit.c) coroborat cu alin. ( 6 ), lit.c) şi alin. ( 7 ), lit.k ), art. 139, alin ( 3 ), lit.e), art. 196, alin. ( 1 ), lit.a) din Ordonanţa de Urgenţă a Guvernului nr. 57 / 2019 privind Codul administrativ, cu modificările şi completările ulterioare,

HOTĂRĂŞTE

Art.1 Se aprobă documentatia de urbanism “ ACTUALIZARE PLAN URBANISTIC GENERAL ŞI REGULAMENT LOCAL DE URBANISM, COMUNA MĂRCULEŞTI, JUDEŢUL IALOMIŢA “, beneficiar UAT Comuna Mărculeşti, judeţul Ialomiţa, conform proiectului elaborat de proiectant SC URBAN Open G.I.S SRL, a avizelor şi condiţiilor impuse prin acestea, cuprinse în documentaţie, conform anexei nr.1 care face parte integrantă din prezenta hotărâre.
Art.2. Se însuşeşte raportul final privind informarea şi consultarea publicului nr. 3806 din 24.08.2026, conform anexei nr. 2 care face parte integrantă din prezenta hotărâre.
Art.3 Prezenta documentaţie de urbanism “ ACTUALIZARE PLAN URBANISTIC GENERAL ŞI REGULAMENT LOCAL DE URBANISM, COMUNA MĂRCULEŞTI, JUDEŢUL IALOMIŢA “ este valabilă 10 ani de la data intrării în vigoare a prezentei hotărâri, cu posibilitatea de prelungire a valabilităţii conform prevederilor legale.
Art.4. Monitorizarea prevederilor din documentaţia de urbanism se va realiza de către personalul de specialitate din cadrul compartimentului Urbanism din aparatul de specialitate al primarului comunei Mărculeşti.
Art.5. La data intrării în vigoare a prezentei hotărâri îşi încetează aplicabilitatea hotărârea Consiliului local al comunei Mărculeşti nr. 65 din 18.12.2023 privind prelungirea termenului de valabilitate a Planului Urbanistic General ( PUG ) al comunei Mărculeşti, precum şi orice alte dispoziţii contrare prezentei hotărâri.
Art.6. Primarul comunei Mărculeşti şi compartimentul urbanism din cadrul aparatului de specialitate al primarului comunei Mărculeşti vor aduce la îndeplinire prevederile prezentei hotărâri. 
Art.7. Prezenta hotărâre însoţită de un exemplar al documentaţiei în format electronic, se comunică, prin grija compartimentului Urbanism din cadrul aparatului de specialitate al primarului comunei Mărculeşti, în termen de 15 zile după aprobarea de către consiliul local, Oficiului de Cadastru şi Publicitate Imobiliară Ialomiţa pentru preluarea informaţiilor în sistemul de evidenţă de cadastru şi publicitate imobiliară şi în geoportalul INSPIRE şi Ministerului  Dezvoltării, Lucrărilor Publice şi Administraţiei, pentru preluarea în Observatorul teritorial naţional. 
Art.8. Prezenta hotărâre se comunică primarului comunei Mărculeşti, compartimentului Urbanism din cadrul aparatului de specialitate al primarului comunei Mărculeşti şi Instituţiei Prefectului – judeţului Ialomiţa şi se aduce la cunoştinţă publică prin grija secretarului general al comunei Mărculeşti.

